Proiect UE

GUVERNUL REPUBLICII MOLDOVA
H O T Ă R Â R E nr.	
din	2026
Chișinău

cu privire la aprobarea
Regulamentului privind detergenții și agenții tensioactivi
------------------------------------------------------------

În temeiul  art. 2 din Legea nr. 112/2014 pentru ratificarea Acordului de Asociere dintre Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte (Monitorul Oficial al Republicii Moldova, 2014, Nr. 185-199 art. 442) și art. 17 alin. (6) din Legea nr. 277/2018 privind substanțele chimice, cu modificările ulterioare (Monitorul Oficial al Republicii Moldova, 2019, Nr. 49-58) Guvernul HOTĂRĂȘTE:
Prezenta Hotărâre transpune integral Regulamentul (UE) 2026/405 al Parlamentului European și al Consiliului din 11 februarie 2026 privind detergenții și agenții tensioactivi și de abrogare a Regulamentului (CE) nr. 648/2004, CELEX: 32026R0405, publicat în Jurnalul Oficial seria L din 2 martie 2026.
1. Se aprobă Regulamentul privind detergenții și agenții tensioactivi (se anexează).
2. Prezenta hotărâre intră în vigoare la data de 23 septembrie 2029, cu excepția prevederilor pct. 6.4 din Regulamentul privind detergenții și agenții tensioactivi, care devin aplicabile începând cu data de 23 martie 2032, prevederilor pct. 6.5 din regulamentul menționat, care devin  aplicabile din 23 martie 2034, precum și ale pct. 12, 13.2, 103, 106 – 108, 111-113, 116 - 118, care intră în vigoare la data aderării Republicii Moldova la Uniunea Europeană.
3. Până la data aplicării prezentului regulament, detergenții pot fi plasați pe piața națională numai în cazul în care substanțele componente ale acestora, pentru care este stabilită obligația de înregistrare în conformitate cu Legea nr. 277/2018 privind substanțele chimice, sunt înregistrate în  Sistemul informațional automatizat „Registrul produselor chimice plasate pe piața Republicii Moldova.
4. Prevederile punctului 3 intră în vigoare la expirarea a 12 luni de la datata publicării în Monitorul Oficial al Republicii Moldova, a prezentei hotărâri. 
5. Monitorizarea și implementarea prezentei hotărâri se pun în sarcina Agenției de Mediu.
6. Controlul asupra executării prezentei hotărâri se pune în sarcina Inspectoratului pentru Protecția Mediului.
7. Ministerul Mediului este autoritatea competentă responsabilă de revizuirea și actualizarea prezentei hotărâri, în funcție de evoluțiile la nivelul legislației Uniunii Europene. 
8. La data aderării Republicii Moldova la Uniunea Europeană, prevederile Regulamentului aprobat prin prezenta hotărâre se abrogă, cu excepția pct. 12, 13.2, 103, 106–108, 111–113 și 116–118, care rămân în vigoare pentru a asigura cooperarea și raportarea către Comisia Europeană.

